Byrettens kendelse stadfæstes i sag om hvorvidt frihedsberøvelse af udlænding er lovlig og kan opretholdes
Ret: Østre Landsret (2. instans)
Faggruppe: Straffesag — Grundlovssag
Sagsemner: Liv og legeme;
Udlændinge;

UDSKRIFT
AF

ØSTRE LANDSRETS DOMBOG
____________

K E N D E L S E

Det forbydes offentligt at gengive de pågældendes navne, stillinger eller bopæle eller på anden måde offentliggøre de

pågældendes identitet.

Afsagt den 25. juli 2008 af Østre Landsrets 11. afdeling

(landsdommerne A. F. Wehner, Black, og Sanne Bager (kst.)).

11. afd. kære nr. S-2098-08:

Rigspolitichefen

mod

Kærende, tidligere Udlændingen

(CPR nr. (Født 1982))

(advokat Henrik Stagetorn, besk.)

Kærende, tidligere Udlændingen har kæret kendelse afsagt den 15. juli 2008 af Køben-

havns Byrets (sag nr. SS 1-14167/2008), hvorved det i medfør af udlændingelovens §

37, jf. § 36, er bestemt, at han, der har været frihedsberøvet siden den 12. februar 2008,

fortsat kan frihedsberøves med frist til den 12. august 2008.

Kærende, tidligere Udlændingen har nedlagt påstand om løsladelse.

Indkærede, Rigspolitichefen, har nedlagt påstand om stadfæstelse.

Kæremålet har været mundtligt forhandlet.

Sagens behandling for landsretten:



- 2 -

Under kæremålet har Højesterets kendelse af 2. juli 2008 været dokumenteret i

fornødent omfang. Den i Højesterets kendelse gengivne sagsfremstilling m.v. skal

herefter anses for en integreret del af landsrettens kendelse.

Skrivelse af 4. juni 2008 fra chefen for Politiet Efterretningstjeneste har været

dokumente-ret for landsretten. De i skrivelsen nævnte bilag har været til stede og

uddrag heraf er do-kumenteret for landsretten.

Det fremgår af materialet blandt andet, at kærende den 12. februar 2008 blev

tilbageholdt kl. 04.36 på adressen … …….. 47, 3. tv., By 1. Kærende blev truffet i stuen

sammen med sin hustru. Kærende stod ved siden af sengen, og hustruen lå stadig i den.

De hemmelige ransagninger og overvågninger vedrørende kærende, relaterer sig til

foran-nævnte adresse.

Af en redegørelse af 4. juli 2008 fra Politiets Efterretningstjeneste fremgår blandt andet:

”1. Indledning

…
I forbindelse med Politiets Efterretningstjenestes løbende overvågning af radi-kale
islamistiske personer og netværk har efterretningstjenesten efter offentlig-gørelsen
af ”Udeladt beskrivelse af specifik tegning” i Jyllands-Posten Dato fået kendskab
til et netværk bestående af bl.a. Person 1 og Kærende, tidligere Udlændingen, der
begge er tunesiske statsborgere.

Under overvågningen af netværket tilvejebragte Politiets Efterretningstjeneste
oplysninger om, at bl.a. de to tunesiske statsborgere planlagde at dræbe tegne-ren
Person 2, der har tegnet Udeladt beskrivelse af specifik tegning.

På grundlag af de tilvejebragte oplysninger tog tegneren Person 2 efter en
sikkerhedsmæssig vurdering og ved efterretningstjenestestens foranstaltning fra
den 9. november 2007 ophold på et andet sted end bopælen, og i den efter-
følgende periode forberedte Politiets Efterretningstjeneste en indgriben overfor
netværket med henblik på at afbryde planlægningen og gennemførelsen af dra-bet
på Person 2.

…

2. Efterforskningen

Som led i Politiets Efterretningstjenestes opgaver med at overvåge, forebygge og
modvirke bl.a. terrorhandlinger benytter efterretningstjenesten sig af en række
efterforskningsmetoder, herunder indgreb i meddelelseshemmeligheden,



- 3 -

hemmelige ransagninger og observation. Endvidere har Politiets Efterretnings-
tjeneste et tæt samarbejde med en række udenlandske efterretningstjenester, som
løbende videregiver oplysninger til Politiets Efterretningstjeneste, ligesom
Politiets Efterretningstjeneste modtager oplysninger fra en række kilder.

Af hensyn til efterretningstjenestens samarbejde med udenlandske myndighe-der
og kilder samt beskyttelsen af fortrolige oplysninger om efterretningstjene-stens
særlige efterforskningsmetoder kan Politiets Efterretningstjeneste ikke fremlægge
en række af de oplysninger, der er tilvejebragt under efterforsknin-gen, og som i
øvrigt indgår i grundlaget for afgørelsen om udvisning af de tu-nesiske
statsborgere. Gennemgangen nedenfor er imidlertid et resumé af sagen og Politiets
Efterretningstjenestes vurdering af de tilvejebragte oplysninger.

I sagen om det planlagte drab på tegneren Person 2 iværksatte Politiets
Efterretningstjeneste i februar 2007 en omfattende overvågning og efterforsk-
ning, der først og fremmest har haft til formål at afdække og forhindre netvær-kets
planer.

Politiets Efterretningstjenestes overvågning viste, at de Person 1 og Kærende,
tidligere Udlændingen i februar 2007 forberedte anskaffelsen af en pistol med
lyddæmper samt håndgranater med henblik på at dræbe tegneren Person 2. I de
næste par måneder blev planerne om drabet på tegneren angiveligt sat i bero og på
grundlag af overvågningen var det efterretningstje-nestens opfattelse, at netværket
ikke på dette tidspunkt havde anskaffet sig vå-ben.

I løbet af foråret og sommeren 2007 viste overvågningen, at Kærende, tidligere
Udlændingen var ved Person 2s bopæl på Adresse i By 2 ved År-hus. Det er
endvidere efterretningstjenestens opfattelse, at Kærende, tidligere Udlændingen
var blevet instrueret om at foretage rekognosceringer ved Person 2s bopæl med
henblik på, at tegneren kunne dræbes uden overraskelser for drabsmanden og
netværket.

Politiets Efterretningstjenestes overvågning og efterforskning viste også, at Person
1 skulle stå for indkøbet af en pistol. På baggrund af overvågningen er det
endvidere Politiets Efterretningstjenestes opfattelse, at bl.a. Person 1 traf
beslutningerne i netværket, herunder om at Kærende, tidligere Udlændingen
skulle foretage rekognosceringer mod tegnerens bopæl.

I sensommeren 2007 viste Politiets Efterretningstjenestes overvågning, at
Kærende, tidligere Udlændingen på ny var ved Person 2s bopæl på Adresse i By
2, og at han var så tæt på tegnerens hus, at han kunne følge husets be-boere.

Under overvågningen og efterforskning af netværket i efteråret 2007 konstate-
rede Politiets Efterretningstjeneste, at Person 1 og Kærende, tidligere
Udlændingen sammen så selvmordsvideoer på internettet. I forlængelse heraf
tilkendegav Person 1, at Kærende, tidligere Udlændingen var udpeget som den,
der skulle dræbe tegneren, og at det var planen, at Kærende, tidligere
Udlændingen skulle udføre drabet uden våben. Det bemærkes i den forbin-delse,
at Kærende, tidligere Udlændingen er veltrænet i kampsport. Han har således



- 4 -

bl.a. deltaget i Konkurrence, hvor han har vundet nogle kampe. På den baggrund
er det Politiets Efterretningstjenestes opfattelse, at han ville være i stand til at
dræbe tegneren uden brug af våben.

I forbindelse med aflytningen af internetforbindelsen hos Kærende, tidligere
Udlændingen konstaterede Politiets Efterretningstjeneste i september 2007, at han
havde søgt på Google med følgende sætning: ”Udeladt beskrivelse af specifik
tegning” . Under søgningen fandt han den tegning, som Person 2 har tegnet.
Endvidere fremgik det af aflytningen, at han i oktober 2007 havde været inde på
et arabisk chatforum, hvor han bl.a. havde fundet teksten ”Regler for hånd-tering
af sprængstoffer” (oversat), som er skrevet af en forfatter, der kalder sig ”Det
islamiske kviksølv” . I teksten er en vejledning for håndtering af spræng-stoffer,
håndtering af detonatorer og sikkerhedsvejledning for transport af de-tonatorer og
sprængstoffer. Endvidere havde Kærende, tidligere Udlændingen på samme
chatforum fundet en tekst med emnet ”Forfalskning af pas og fremstil-ling af
stempler er meget vigtige for enhver mujahed” , som også er skrevet af forfatteren
”Det islamiske kviksølv” .

Under en hemmelig ransagning af Kærendes, tidligere Udlændingen lejlighed i
okto-ber 2007 fandt efterretningstjenesten bl.a. en kalender for 2005. Af
kalenderens sider for august 2005 fremgår følgende: ”Person 2” , ”Person 3” ,
”Nr.” og ”Tlf nr.” . Fra Person 2s navn er der tegnet en pil til tallet Nr. og herunder
er Tlf nr. anført. Som nævnt ovenfor bor tegneren Person 2 på Adresse, i By 2 ved
Århus. Person 2 er anført under nævnte telefonnummer ved opslag på internettet,
hvor hans efternavn [del af navn udeladt] . Endelig bemærkes, at Person 3 var
Stilling på Mor-genavisen Jyllands-Posten.

Endvidere fremgår af siderne for januar og februar 2006 i kalenderen en hånd-
skreven arabisk tekst. Det er Politiets Efterretningstjenestes opfattelse, at tek-sten
er en plan for, hvordan netværket skal komme frem til tegnerens bopæl i stjålne
biler, og hvad ”operatøren” skal foretage sig. Det er efterretningstjene-stens
opfattelse, at ”operatøren” er dén person, der skal udføre drabet.

I kalenderen for oktober 2005 fremgår endvidere en håndskreven tekst på ara-
bisk. Teksten er en form for huskeseddel vedrørende overvågning. Det fremgår
bl.a., at antallet af personer i huset skal kendes. Det fremgår desuden, at det skal
undersøges, om der er en hund, som personen går tur med. Der er anført et ”nej”
ved dette punkt. Endvidere er anført ”ja” ved tekst om, hvorvidt der er fo-retaget
rekognosceringstur til huset. Endelig fremgår det, at naboer og bekendte skal
overvåges, samt at husets konstruktion og indretning skal kendes, herunder med
mulighed for at komme ind.

Fundet af kalenderen bestyrker Politiets Efterretningstjenestes opfattelse af, at
netværket allerede i 2005 efter offentliggørelsen af ”Udeladt beskrivelse af
specifik tegninge” havde planer om at dræbe Person 2, men at planerne blev sat i
bero og genoptaget i 2007. Politiets Efterretningstjenestes efterforskning har
således også tilvejebragt oplysninger om, at Person 1 på et tids-punkt i 2005 gav
Kærende, tidligere Udlændingen penge, således at han kunne købe en bil, der
skulle anvendes til at foretage rekognosceringer.



- 5 -

Ved aflytning af Kærendes, tidligere Udlændingen internetforbindelse i oktober
2007 blev det konstateret, at han havde besøgt en hjemmeside for ”Advanced
Intelli-gence Spy Shop” , hvor han bl.a. kiggede på sider vedrørende video- og
over-vågningsudstyr. Det er Politiets Efterretningstjenestes opfattelse, at
netværket havde planer om at installere udendørs overvågning af Person 2s bo-
pæl som led i gennemførelsen af drabsplanerne.

I november 2007 fremgår bl.a. af aflytningen af Kærendes, tidligere Udlændingen
telefon, at han havde anskaffet sig en pistol med tilhørende ammunition.

Ved ransagningen hos Kærende, tidligere Udlændingen i forbindelse med
frihedsberøvelsen den 12. februar 2008 blev bl.a. ovennævnte kalender fundet. De
nævnte sider var dog på dette tidspunkt revet ud af kalenderen. Der blev også
fundet en gas-pistol samt to økser.

3. Sammenfatning

De oplysninger, der er tilvejebragt under overvågningen og efterforskningen, viser
efter Politiets Efterretningstjenestes opfattelse, at bl.a. de to tunesiske statsborgere
har haft planer om at dræbe tegneren Person 2. Overvåg-ningen viser endvidere, at
Person 1 har haft en ledende rolle i netværket, mens Kærende, tidligere
Udlændingen var udpeget til at være den, som skulle udføre drabet.

Efter Politiets Efterretningstjenestes opfattelse vil et drab på en af tegnerne bag
Udeladt beskrivelse af specifik tegning være omfattet af gerningsindholdet i
straffelovens § 114, idet formålet med at dræbe en af tegnerne må anses for et
forsøg på at skræmme befolkningen, ligesom et drab på en af tegnerne i kraft af
sin karakter kan tilføje Danmark alvorlig skade.
…

Af en rapport af 17. juli 2008 fra Rigspolitiet, Udlændingeafdelingen, fremgår, at

Udlændingeservice har afholdt asylsamtale med kærende den 15. juni 2008, hvor

kærende blandt andet fik lejlighed til ”at forholde sig til/kommentere det af PET

fremlagte materiale” .

Det er i rapporten videre oplyst, at der vedrørende kærendes asylansøgning forventes en

afgørelse inden for 4 uger.

Kærende har for landsretten frafaldet sit anbringende om, at fortsat frihedsberøvelse

ikke har noget reelt formål, da kærende ikke kan sendes ud af landet, idet det må lægges

til grund, at han vil få asyl i Danmark.

Parterne har i øvrigt i det væsentlige gentaget deres procedurer for byretten.



- 6 -

Kærende har haft mulighed for at udtale sig under kæremålets forhandling, men har

ikke ønsket at gøre brug af denne ret.

Landsrettens begrundelse og resultat.

Som fastslået af Højesteret skal en kontrol af frihedsberøvelsens lovlighed indebære en

vis prøvelse af det faktuelle grundlag for afgørelsen om, at udlændingen må anses for en

fare for statens sikkerhed. Der må kræves en rimelig sandsynliggørelse af, at der har

været et sådant faktuelt grundlag for farevurderingen, at frihedsberøvelsen ikke kan

anses for uhjemlet eller ubegrundet, jf. herved også Menneskerettighedskonventionens

artikel 5, stk. 4. Denne sandsynliggørelse må ske ved, at myndighederne for retten

fremlægger de i så henseende fornødne oplysninger med passende adgang til

kontradiktion.

Landsretten tiltræder efter de oplysninger, der er nævnt i Højesterets kendelse om

baggrunden for frihedsberøvelsen, det i denne forbindelse for landsretten

dokumenterede materiale sammenholdt med Politiets Efterretningstjenestes redegørelse

af 4. juli 2008 og dokumentationen af væsentlige dele af det materiale, der ligger til

grund for redegørelsen, at det er rimeligt sandsynliggjort, at der har været et sådant

faktuelt grundlag for farevurderingen, at frihedsberøvelsen ikke kan anses for uhjemlet

eller ubegrundet.

Landsretten finder endvidere, at kærende har haft mulighed for kontradiktion.

Herefter og af de grunde, som byretten i øvrigt har anført

b e s t e m m e s:

Den påkærede kendelse stadfæstes.

(Sign.)